זובין מהטה

זובין מהטה, [[2007|ממוזער]]
זוּבִּין מֶהְטָה (Zubin Mehta; בהינדית: <span dir="ltr" lang="hi">ज़ूबिन मेहता</span>; בגוג'ראטית: <span dir="ltr" lang="gu">ઝુબીન મહેતા</span>, נולד ב-29 באפריל 1936) הוא מנצח ומוזיקאי אמריקאי נודע ממוצא הודי ומנהל מוזיקלי אמריטוס של התזמורת הפילהרמונית הישראלית.

==מנצח בינלאומי==
זובין מהטה נולד בשנת 1936 במומבאי שבהודו למשפחה מקהילת הזורואסטרים ה"פארסים" מהמעמד הגבוה. אביו, מהלי מהטה (1908-2002), היה כנר וייסד את התזמורת הסימפונית של בומביי. אמו הייתה טחמינה לבית דארואלה. שפת האם של המשפחה הייתה גוג'ראטית. מהטה התכוון תחילה ללמוד רפואה, אך בסופו של דבר החל ללמוד מוזיקה בווינה כשהיה בן 18, תחת הדרכתו של הנס סווארובסקי. בשנת 1958 הופיע לראשונה כמנצח בווינה. באותה שנה זכה בתחרות הניצוח הבינלאומית שנערכה בליברפול ומונה לעוזר מנצח התזמורת הפילהרמונית המלכותית של העיר.

ב-1960 נבחר זובין מהטה למנצח הראשי ולמנהל המוזיקלי של התזמורת הסימפונית של מונטריאול, תפקיד אותו מילא עד שנת 1967. במקביל הוא קיבל תפקידים נוספים – הוא מונה למנהל המוזיקלי של התזמורת הפילהרמונית של לוס אנג'לס (1962–1978); הפילהרמונית של ניו יורק (1978–1991 – התקופה הארוכה ביותר שאדם יחיד החזיק במשרה זו). הוא החל לנצח על התזמורת הפילהרמונית הישראלית בשנת 1961 ובשנת 1981 הוכרז כמנהל מוזיקלי לכל חייו. בנוסף, מאז שנת 1998 ועד לשנת 2004 הוא כיהן גם כמנהל המוזיקלי של האופרה הממלכתית של בוואריה במינכן.

ב-1969 ניגן זובין מהטה בקונטרבס את חמישיית דג השמך מאת פרנץ שוברט, לצידם של יצחק פרלמן בכינור, פנחס צוקרמן בויולה, ז'קלין די פרה בצ'לו ודניאל בארנבוים בפסנתר.

ב-1 במרץ 2011 הוענק לו כוכב בשדרת הכוכבים של הוליווד. ביולי 2011 זכה לעיטור אות לגיון הכבוד בדרגת קצין.

==מהטה כמנצח==
מהטה נודע בעיקר כפרשן של יצירות סימפוניות רומנטיות רחבות היקף של מלחינים כאנטון ברוקנר, ריכרד שטראוס וגוסטב מאהלר. טכניקת הניצוח שלו נחשבת לעוצמתית ונלהבת בעת הופעותיו. מהטה גם מרבה להקליט עם מיטב התזמורות, לרבות התזמורת הפילהרמונית הישראלית.

==מהטה וישראל==
מהטה הופיע עם התזמורת הפילהרמונית הישראלית לראשונה ב-1961 ומאז לא ניתק הקשר ההדוק בינו לבין התזמורת, שבה, כאמור, הוא משמש כמנהל מוזיקלי לכל חייו. הוא מנצח על התזמורת בארץ בקונצרטים למנויים ובקונצרטים מיוחדים, באירועים לאומיים-ממלכתיים, בעיירות פיתוח, בקיבוצים ובמחנות צה"ל. למהטה הוענקו תוארי דוקטור לשם כבוד מטעם האוניברסיטה העברית בירושלים, אוניברסיטת תל אביב, מכון ויצמן למדע והמסלול האקדמי המכללה למינהל. בית הספר למוזיקה ע"ש בוכמן-מהטה באוניברסיטת תל אביב נקרא על שמו. האוניברסיטה העברית בירושלים קראה על שמו ועל שם אביו אגף במחלקה למוזיקולוגיה. מהטה הוא חתן פרס וולף בתחום האמנויות ואזרח כבוד של העיר תל אביב. במאי 2007 זכה בפרס דן דוד. באוקטובר 2012 הוענק לו עיטור נשיא מדינת ישראל. ב-26 בדצמבר 2016 הודיע מהטה כי יפרוש מהתזמורת הפילהרמונית הישראלית באוקטובר 2019 אחרי שישלים 50 שנות כהונה.

ביולי 2019 קיימה התזמורת הפילהרמונית הישראלית סדרה של קונצרטי פרידה מזובין מהטה, שניצח על הרקוויאם של ורדי לפני אולמות מלאים עד אפס מקום, במאזינים שבאו להיפרד מן המנצח האהוב ולהביע את הוקרתם.

ב-20 באוקטובר 2019 ניצח זובין מהטה על הקונצרט האחרון שלו כמנהל המוזיקלי של התזמורת הפילהרמונית הישראלית שבסיומו הוענק למהטה תואר של "מנהל מוזיקלי אמריטוס".

==פרויקטים מיוחדים==
זובין מהטה מנצח בקונצרט 1983
ביוני 1994 ביצע מהטה את הרקוויאם של מוצרט יחד עם חברי התזמורת הסימפונית והמקהלה של סרייבו בחורבות הספרייה הלאומית של סרייבו, בקונצרט שהכנסותיו הוקדשו לקורבנות הסכסוך בבלקנים. ב-29 באוגוסט 1999 ניצח מהטה על התזמורת הלאומית של בוואריה ועל התזמורת הפילהרמונית הישראלית, שביצעו את הסימפוניה מס' 2 של המלחין היהודי מאהלר במקום בו עמד מחנה הריכוז בוכנוואלד בעיר ויימאר שבגרמניה. בשנת 1984 נסע, יחד עם התזמורת הפילהרמונית של ניו יורק, לעיר הולדתו, ובשנת 1994 שב, הפעם עם התזמורת הפילהרמונית הישראלית והסולנים יצחק פרלמן וגיל שחם. בשנים 1997–1998 חבר מהטה לבמאי הסרטים הסיני ז'אנג ימו לשם הפקת האופרה "טורנדוט" של ג'אקומו פוצ'יני, שהועלתה בפירנצה שבאיטליה ובבייג'ינג שבסין שמונה פעמים. הפקת האופרה תועדה בסרט הדוקומנטרי "פרויקט טורנדוט".

==חייו האישיים==
ב-1958 נישא לזמרת הסופרן הקנדית כרמן לסקי, ולהם בן מרוון ובת זארינה. לאחר גירושיהם נישאה לסקי לאחיו של מהטה, זארין, לימים נשיא הפילהרמונית של ניו יורק. ב-1969 נישא מהטה לשחקנית האמריקנית ננסי קובק , ולהם בת אלכסנדרה. בנוסף למהטה בן ישראלי מחוץ לנישואים, אורי, ובת נוספת שנולדה גם היא מחוץ לנישואים. מהטה תושב ארצות הברית.

<gallery>
Isaac Stern - Mehta - 1980.JPG|מהטה עם אייזק שטרן במרכז לינקולן, 1980
Zubin Mehta at NCPA.jpg|זובין מהטה מנצח על התזמורת הפילהרמונית הישראלית, מומבאי, אוקטובר 2008
PikiWiki Israel 8930 Shalit concert.JPG|זובין מהטה והתזמורת הפילהרמונית הישראלית בקונצרט "זעקה לעולם" למען גלעד שליט, 2010
Zubin_mehta2.jpg|זובין מהטה, מנדי רודן, דודו פישר ודן שילון באולפן ב"שידור חי עם דן שילון". אולפני הרצליה 1993
zuckerhall.JPG|זובין מהטה מנצח בחזרה על קונצרט עם יצירה מאת ארנולד שנברג באולם צוקר, 2017
</gallery>

==לקריאה נוספת==
*זובין מהטה, הפרטיטורה של חיי - זיכרונות, מגרמנית: יוספיה סימון, הוצאת מטר, תשס"ב 2007. [http://www.matarbooks.co.il/index.php?book=1374 על הספר בהוצאת מטר]
* נתן דונביץ, מאסטרו - גדולי המנצחים בכל הזמנים, הוצאת כנרת זמורה-ביתן דביר, 2006, הפרק "זובין מהטה - הדרך מבומביי לצמרת עברה בישראל", עמ' 501–526.

== קישורים חיצוניים ==

* 

* [http://www.ipo.co.il/heb/About/MusicalAdmin/.aspx זובין מהטה] באתר התזמורת הפילהרמונית הישראלית
* 
* 
* 
* 
* 
* 
* 
* 
* 
* 
* 
* 
* 
* 
* 
* [http://megafon-news.co.il/asys/archives/300814 קונצרט פרידה מזובין מהטה בפארק הירקון] באתר מגפון ניוז, יולי 2019
* 
* [https://www.youtube.com/watch?v=ZBzIGNHNm4k&feature=yo יוטיוב, דברי פרידה של זובין מהטה לפילהרמונית ולקהל מנוייה]
* 
* 

==הערות שוליים==

קטגוריה:מנצחים
קטגוריה:מנצחים ישראלים
קטגוריה:מנצחי אופרה
קטגוריה:מנהלים מוזיקליים
קטגוריה:זוכי פרס וולף למוזיקה
קטגוריה:זוכי פרס דן דוד
קטגוריה:נגני קונטרבס
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מקבלי אות לגיון הכבוד
קטגוריה:מסדר האמנויות והספרות
קטגוריה:מקבלי עיטור הנשיא
קטגוריה:התזמורת הפילהרמונית הישראלית
קטגוריה:אישים שהונצחו בשדרת הכוכבים של הוליווד: מוזיקה
קטגוריה:מוזיקאים הודים
קטגוריה:פארסים
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:אזרחי כבוד של תל אביב-יפו
קטגוריה:זוכי פרס מרכז קנדי
קטגוריה:ישראלים ילידי הודו
קטגוריה:בוגרי אוניברסיטת מומבאי
קטגוריה:ישראלים שנולדו ב-1936